Source: http://www.energiaviesti.fi/kodintekniikka-2/keskihintainen-televisio-kestaa-parhaiten.html?p740=10
Timestamp: 2019-08-20 11:50:01+00:00

Document:
31.10.2013, klo 10:56•Kommentteja 0
Keskihintainen televisio on varmin hankinta, jos kriteerinä käytetään kestävyyttä. Televisioiden ja televisiotarvikkeiden huoltoprosenteista näkee myös että halvimmat laitteet tarvitsevat eniten huoltoa.
Verkkokauppa.com on julkaissut kiinnostavan tilaston television tai televisiotarvikkeen ostoa harkitsevalle - vuoden 2013 huolletuimmat TV-tuotteet sekä televisioiden huoltoprosentit hintaluokittain.
Myynnillisesti yksi Verkkokauppa.comin suurimmista tuoteryhmistä on televisiot. Televisioiden ja televisiotarvikkeiden huoltoprosentit jakautuvat eri hintaryhmissä alla olevan listan mukaisesti.
Taulutelevisioiden huoltoprosentit hintaluokittain:
Televisiot 200 - 600 € huoltoprosentti 3,29 %
Televisiot 600 - 1000 € huoltoprosentti 1,15 %
Televisiot 1000 - 1400 € huoltoprosentti 1,73 %
Televisiot yli 1400 € huoltoprosentti 2,03 %
Hieman yllättäen ostamalla kalleimman television, ei välttämättä saakaan kestävintä televisiota. Pienin huoltoprosentti löytyy keskihintaisesta, 600 - 1000 € televisiosta. Syy tähän voi olla kalliimman, uusimman ja hienoimman tekniikan ”lastentaudit”, jotka keskihintaluokkaan siirtyessä ovat saatu jo korjattua. Halvimmissa malleissa säästöt tehdään yleensä ominaisuuksia karsimalla, mutta niiden lisäksi mahdollisesti myös komponenteista ja yleisestä laadusta on tingitty.
- Voi sanoa, että aivan halvimmissa televisioissa on enemmän vikoja kuin keskihintaluokan televisioissa. Toisaalta keskihintaisissa televisioissa näyttäisi teknologia olevan vakiintunutta ja kestävää ja ehkä siksi myös kaikista vähiten huoltoa tarvitsevia vikoja. Kalliimmissa, enemmän hienouksia ja uusinta tekniikkaa sisältävissä televisioissa vikaprosentti näyttäisi pyörivän 2 % kieppeillä, toteaa Verkkokauppa.comin huoltopäällikkö Mikko Dunderfelt.
Huoltoon tulee tasaisesti tuotteita jokaisesta tuoteryhmästä, mutta useimmiten tilastojen valossa huoltoon päätyy digibokseja, ominaisuuksista riippumatta.
- Eniten huollettuja merkkejä ovat olleet Topfield ja Finnsat - varmasti siksi, että ne ovat myös eniten myytyjä merkkejä. Digibokseissa ovat korostuneet laitteen jumiutumiset sekä tallennukseen liittyvät ongelmat, lisää Mikko Dunderfelt.
Läpinäkyvyyttä kokemuksista
- Haluamme kertoa tuotteistamme mahdollisimman läpinäkyvästi! On ennen kaikkea asiakkaan etu, että hän tietää mahdollisimman hyvin, mitä on tilaamassa. Tätä tukemaan sivuiltamme löytyy tuotekohtaiset palautus- ja huoltoprosentit sekä muiden asiakkaiden kirjoittamat arvostelut ja kokemukset, kertoo Verkkokauppa.comin web-myynti- ja markkinointijohtaja Esa Hjerppe.
Vuonna 2013 huolletuimmat tuotteet top-20 lista TV/VIDEO-kategoriasta
Salora 24" Full HD LED televisio DVD-soittimella, 100 Hz - 35,82 %
Topfield CRC-1400 HD tallentava digiboksi, 500 GB - 16,82 %
Topfield TF520PVRT+ 500 GB digiboksi antenniverkkoon - 15,38 %
Nextbase Click 9 Lite Duo - 2 x 9" DVD-autosoitin - 15,00 %
Salora 24" Full HD LED televisio DVD-soittimella - 14,29 %
Finnsat FST05PVR 500 GB tallentava digiboksi antenniverkkoon - 13,51 %
Topfield TF520PVRC 500 GB digiboksi kaapeliverkkoon - 11,76 %
Finnsat FSC05PVR 500 GB tallentava digiboksi kaapeliverkkoon - 11,43 %
Finnsat FHD5000PVR-C HD 500GB digiboksi kaapeliverkkoon - 11,11 %
Samsung PS60F5505 60" 3D plasma-TV - 9,52 %
Technisat CableStar Combo HD CI, ulkoinen DVB-C USB-vastaanotin CI-liitännällä - 9,09 %
LG BP730 Ultra HD 4K 3D Blu-ray -soitin - 8,82 %
Leinwand manuaalinen 135" 16:9 valkokangas - 8,70 %
Samsung PS60F5500 60" 3D plasmatelevisio - 7,89 %
LA Digital iPTV100 Android-mediasoitin televisiolle - 7,41 %
Philips PD7010/12 kannettava DVD-laite 7" näytöllä - 7,14 %
Samsung UE65F6475 65" 3D LED-TV - 6,90 %
LA Digital C 5002 DVB-C perusboksi - 6,79 %
LG 32LA660S 32" 3D LED-televisio - 6,67 %
Asus WAVI - langaton HDMI-lähetin - 6,45 %

References: HD 
 HD 
 HD 
 HD 
 HD 
 HD